אנטון מיטריושקין

אנטון ולדימירוביץ' מיטריושקין (ברוסית: Анто́н Влади́мирович Митрю́шкин; נולד ב-8 בפברואר 1996, קרסנויארסק, רוסיה) הוא כדורגלן רוסי, המשחק בעמדת השוער בחימקי. שיחק במדי נבחרת הנוער של רוסיה וזכה עמה באליפות אירופה לנוער 2013.

== ביוגרפיה ==
אנטון נולד בקרסנויארסק. בגיל שבע עבר עם משפחתו להתגורר אצל קרובי משפחה ברוסטוב על הדון. אביו, ולדימיר מיטריושקין, הוא אלוף ברית המועצות בבנדי במדי יניסיי קרסנויארסק.<ref name="view2"></ref>

== קריירה ==
=== קריירת מועדונים ===
==== ספרטק ====
הוא החל לשחק כדורגל בבית הספר של מועדון סק"א רוסטוב שברוסטוב על הדון, כאשר התגורר סמוך לאצטדיון המועדון. המאמן הראשון של מיטריושקין היה קונסטנטין בויקו ואז עבר למחנה האימונים של מועדון מקומי אחר - "רוסטוב".<ref name="view1"></ref> בזמן שהתאמן כחלק מההרכב, הוא קיבל הזמנה לשחק בנבחרת המקומיתלליגת הכדורגל לילדים. באחד המשחקים לכד את תשומת לבם של הסקאוטים של מועדון הכדורגל המוסקבאי ספרטק. כתוצאה מכך, בגיל 14, מיטריושקין הגיע לאקדמיה של ספרטק, שם החל לעבוד עם מאמן השוערים יורי דרווין.

בתחילת 2013 הוא צורף לסגל קבוצת המילואים ספרטק-2 ובסוף מרץ ערך את הופעת הבכורה שלו במדי קבוצת הנוער של ספרטק באליפות רוסיה לנוער. ב-30 במרץ הוא שיחק 90 הדקות במשחק הביתי מול קובאן קרסנודאר, בו האדומים-לבנים ניצחו.<ref></ref> כבר במשחק הבא ברוסטוב נגד חבריו לשעבר, מיטריושקין שוב הגן על שערי קבוצתו כבר מהדקות הראשונות. בדקה ה-82, עם התוצאה 4:0, הוא פינה את מקומו לוולדיסלב טרשקין ברחבה ושותפיו בסוף המפגש הצליחו לכבוש את השער החמישי.<ref></ref> ב-10 באפריל, המאמן הראשי ואלרי קרפין, במקום סרגיי פסיאקוב הפצוע, הזמין את מיטריושקין בן ה-17 לאימונים<ref></ref> וכבר לקראת המשחק של המחזור הבא בליגת העל הרוסית מול אמקר פרם, הוא נכנס לראשונה לרשימת השחקנים הרכב הקבוצה הבוגרת של ספרטק.<ref></ref> עם חזרתו מאליפות אירופה 2013 בה נבחרת זכתה, המשיך להתאמן במחנה האימונים של ספרטק בטושינו והשתתף בהכנות לקראת המשחק האחרון של העונה מול אלניה.<ref></ref>

את הופעת הבכורה שלו בהרכב הבוגרים של ספרטק ערך ב-8 במרץ 2014 במשחק נגד טרק גרוזני הצ'צ'נית ובכך הפך לשוער הראשי הצעיר ביותר בתולדות המועדון. עם זאת, ספג שער כבר בשנייה ה-33, שהפך ליחיד במשחק. ב-5 בספטמבר 2014 הוא השתתף במשחק הפתיחה של אצטדיון אוטקריטיה ארנה,<ref>[http://www.championat.com/football/news-1920082-spartak-i-crvena-zvezda-sygrali-vnichju-v-pervom-matche-na-otkrytie-arene.html Championat.com — «Спартак» и «Црвена Звезда» сыграли вничью в первом матче на «Открытие Арене»]</ref> במשחק זה הוא נכנס כמחליף.<ref>[http://www.championat.com/football/_other/941/match/269722.html Championat.com — Отчет о матче открытия стадиона «Открытие Арена» между командами «Спартак» Москва и «Црвена Звезда» Белград]</ref>

==== סיון ====
ב-1 בפברואר הוא חתם במועדון סיון השווייצרי.<ref>[http://www.sports.ru/football/1036775147.html «Сьон» объявил о переходе Митрюшкина и Гекаса]</ref> ספרטק שמרה את זכות העדיפות לרכוש את מיטריושקין למקרה שיקבל הצעה ממועדון בליגה הרוסית.<ref>[http://www.sports.ru/football/1036778400.html У «Спартака» есть приоритетное право выкупа Митрюшкина]</ref> ב-23 באפריל, במשחק נגד לוגאנו, ערך את הופעת הבכורה שלו בליגת העל השווייצרית.<ref></ref> במחזור הבא, במשחק עם מוליכת הטבלה בזל, הפך מיטריושקין לשחקן הטוב ביותר של המשחק על פי בחירת האוהדים.<ref></ref> במשחק המחזור ה-34 הוא בישל שער והציל בעיטת עונשין.<ref></ref>

הוא הציל שתי בעיטות ישירות בדו-קרב פנדלים בחצי גמר הגביע השווייצרי מול לוצרן (0-0, 6-5 בפנדלים) וסייע לקבוצתו לעלות לגמר הגביע השווייצרי 2016/17. במחזור השני של עונת 2017/18, במשחק עם לוזאן-ספורט, הוא הוביל את הקבוצה עם סרט קפטן והפך לקפטן הצעיר ביותר בתולדות המועדון. ב-26 בנובמבר 2017, פגע ברקמת הסחוס של מפרק הברך השמאלית במשחק נגד גראסהופרס וב-4 בדצמבר הוא עבר ניתוח, אך תהליך ההחלמה התעכב ומיטריושקין החל להתאמן רק בינואר 2019.<ref></ref> בסוף מאי הוארך החוזה שלו עם הקבוצה לשלוש עונות. ב-19 ביולי הוא שיחק את המשחק הרשמי הראשון מזה שנה וחצי: במשחק הבייתי של המחזור הראשון איבדה סיון את אליפות שווייץ לבזל 1:4.<ref>[https://www.championat.com/football/article-3806743-son---bazel---14-19-ijulja-2019-neverojatnaja-oshibka-antona-mitrjushkina.html Чудовищная ошибка Антона Митрюшкина. Как?]</ref> ב-30 ביוני 2020 עזב מיטריושקין את המועדון השווייצרי.<ref></ref>

ביולי הוא התאמן במחנה האימונים של מונקו,<ref>[https://news.sportbox.ru/Vidy_sporta/Futbol/Evropejskie_chempionaty/spbnews_NI1215273_Golovin_otmetilsa_golom_v_tovarishheskom_matche_Monako_Mitrushkin_vyshel_na_zamenu Головин отметился голом в товарищеском матче «Монако», Митрюшкин вышел на замену]</ref> אך לאחר הגעתו של ניקו קובאץ' החליט שלא להצטרף לקבוצה.<ref>[https://www.championat.com/football/news-4088439-u-menja-net-stolko-vremeni-anton-mitrjushkin-pokinul-monako.html «У меня нет столько времени». Антон Митрюшкин покинул «Монако»]</ref>
====פורטונה דיסלדורף ודינמו דרזדן====
באוקטובר 2020 חתם לשנתיים בפורטונה דיסלדורף, אך לא שותף באף משחק וביוני 2021 כבר חתם בדינמו דרזדן.

=== קריירה בנבחרת ===
במדי נבחרת הנוער של רוסיה, המורכבת משחקנים ילידי 1996, הוא שיחק מאז 2011, אז ערך את הופעת הבכורה שלו במשחק ידידות. בשנת 2012, הוא השתתף בטורניר הבינלאומי "מונטגו" ובטורניר ויקטור באניקוב.<ref></ref> בטורניר הנבחרת סיימה במקום השני והפסידה בגמר נבחרת אוקראינה בדו-קרב פנדלים.<ref></ref> מיטריושקין שיחק שלושה משחקים בטורניר זה וספג שער אחד.

ב-25 בספטמבר 2012 הוא שיחק במשחק המוקדמות הראשון לאליפות אירופה לנוער 2013 בסלובקיה מול צ'כיה וספג 3 שערים באותו משחק.<ref></ref> עם זאת, בהמשך נבחרת רוסיה ניצחה את נבחרות דנמרק ומונטנגרו והגיעה לסיבוב המוקדמות העליון. כאן הנבחרת בהדרכתו של דמיטרי חומוקה גברה על נבחרות סלובניה ואנגליה בתוצאה זהה 2:1 והפסידה לפורטוגלים, אך במקביל הצליחה לזכות בכרטיס לטורניר הגמר.<ref></ref> בטורניר הגמר שנערך בסלובקיה, מיטריושקין ספג שער אחד בלבד בחמישה משחקים במשחק עם האיטלקים ובמפגש חצי הגמר עם נבחרת שוודיה שהסתיים בתיקו ללא שערים, המשחק הוכרע בד-קרב פנדלים 10:9 לטובת הרוסים. מיטריושקין בלם כדור אחד של מירזה חלוואז'יץ' ואז, בתורו, בעט לשער.<ref></ref> המפגש האחרון עם איטליה הסתיים גם בתיקו נטול שערים בזמן החוקי ואחרי שמיטריושקין בלם שלוש בעיטות ישירות, הנבחרת הרוסית ניצחה 5:4 והפכה לאלופת אירופה לנוער.<ref></ref> בסוף הטורניר אופ"א חגגה את משחקו של הרוסי הצעיר וכינתה את מיטריושקין השחקן הטוב ביותר באליפות והוא סומן כשוער מוצלח בעצירת בעיטות פנדל.<ref></ref>

בשנת 2015 הוא זכה במדליית הכסף באליפות אירופה לנוער ביוון. בטורניר הוא שיחק במשחקים מול הולנד,<ref></ref> גרמניה,<ref></ref> יוון<ref></ref> ופעמיים מול ספרד.<ref></ref><ref></ref>

== תארים ==
=== קבוצתיים ===
; ספרטק מוסקבה
* אליפות רוסיה לנוער: 2012/13
; ספרטק-2 (מוסקבה)
* אלופת אליפות ליגת הכדורגל המקצוענית: 2014/15 (אליפות מערב)
; סיון
* גמר הגביע השווייצרי: 2016/17
; נבחרת רוסיה
* אליפות אירופה (U17) — 2013
* סגנות אליפות אירופה (U19) — 2015
=== אישיים ===
* השחקן הטוב ביותר באליפות אירופה לנוער: 2013

==קישורים חיצוניים==

== הערות שוליים ==

קטגוריה:כדורגלני פ.צ. סיון
קטגוריה:כדורגלני ספרטק מוסקבה
קטגוריה:כדורגלנים רוסים
קטגוריה:כדורגלני חימקי
קטגוריה:רוסים שנולדו ב-1996